Civitanova Marche

Civitanova Marche (ladinakeelne nimi Cluentum) on linn ja vald Itaalias Marche maakonnas Macerata provintsis. Civitanova Marche on elanike arvu poolest Macerata järel provintsis teisel kohal. Asustus­tihedus on keskmiselt  inimest ruutkilomeetri kohta.

Civitanova Marche piirneb järgmiste omavalitsusüksustega: Montecosaro, Porto Sant'Elpidio, Potenza Picena, Sant'Elpidio a Mare.

Civitanova jaguneb seitsmeks linnaosaks: Keskus (Centro), San Gabriele, Fontespina, Risorgimento, San Marone, Santa Maria Apparente ja Civitanova Alta.Rete civica del comune di Civitanova Marche

 Loodus 
Aadria mere kaldal asuva Civitanova Marche kõrgus merepinnast on 3 kuni 223 meetrit. Lõunapiiril suubub Aadria merre Chienti jõgi (antiikajal Cluentus).

 Ajalugu 
Civitanova rajati (Cluana nime all) Chienti jõe suudmesse itali hõimude poolt arvatavasti 8. sajand eKr

Alates 6. sajand eKr II poolest oli Chienti suudmest põhja poole jääv Aadria mere rannik merd kaubateena kasutavate kreeklaste poolt kasutusel maabumiskohana.

Maa vallutati roomlaste poolt aastal 268 eKr. Aastal 50 rajasid roomlased Cluana lähistel asuvale mäele asunduse, mis sai nimeks Cluentis Vicus (praegune Civitanova Alta linnaosa). Cluana purustati läänegootide poolt.

Porto Civitanova ja Civitanova Alta (ühendati Civitanova Marche halduspiiridesse 1938. aastal) said linnaõigused paavst Leo XII poolt 18. detsembril 1828.

 Infrastruktuur 
pisi|Civitanova Marche-Montegranaro raudteejaam
pisi|Cesarini-Sforza palee, haldushoone

 Raudtee 
Civitanovat läbib Aadria mere rannikul kulgev Anconat Otrantoga ühendav Aadria raudteeliin.

 Sadam 
2011. aastal taastati pärast pikka vaheaega katamaraaniühendus Horvaatia Šibeniki sadamaga.

 Vaatamisväärsused 
 Cesarini-Sforza hertsogipalee (Palazzo Ducale Cesarini-Sforza). Ehitati 16. sajand 31. sajandi ehitise varemetele.
 Cesarini-Sforza palee (Palazzo Cesarini-Sforza). Püstitati 1862. aastal 15. sajandi kindluse varemetele.
 Lido Cluana. Juugendstiilis ehitised.
 Villa Conti. 1910. aastal ehitatud juugendstiilis hoone hävis II maailmasõjas, hiljem taastati
 Villa Eugenia (1797)
 Civitanova Alta linnaosa kindlusmüür (15. sajand)
 San Marone linnaosa kirik
 Sant'Agostino kirik (13. sajand)
 San Francesco kirik (14. sajand)
 San Paolo kirik (17. sajand)

 Sõpruslinnad 
 – Esine, alates 1989Comune di Civitanova Marche, Elenco dei gemellaggi
 – Ciudad del Libertador General San Martín, alates 1990
 – Šibenik – alates 2002
 – Skawina – alates 2005

 Viited 

 Välislingid 

 Koduleht (itaalia keeles)

Kategooria:Itaalia linnad
Kategooria:Itaalia vallad
Kategooria:Marche